5 September 1951 (1951-09-05) (67 jaar oud)
Robinson Township, Pennsilvanië, VSA
Michael Keaton (gebore as Michael John Douglas, 5 September 1951) is ’n Amerikaanse akteur. Hy het beroemd geraak danksy komedierolle en later vir sy vertolking van Batman in Batman en Batman Returns.
Keaton was die jongste van sewe kinders en is in Robinson Township in Pennsilvanië gebore. Sy pa, George A. Douglas, was ’n siviele ingenieur en sy ma, Leona Elizabeth Loftus, ’n huisvrou. Sy ma was Iers en sy pa van Engelse, Skotse en Duitse afkoms.
Keaton het bekendheid verwerf vir sy rolle in komedies soos Night Shift (1982), Mr. Mom (1983), Johnny Dangerously (1984) en Beetlejuice (1988). Hy het ook lof gekry vir sy spel as Batman/Bruce Wayne in Batman (1989) en Batman Returns (1992). Sedertdien het hy in ’n verskeidenheid prente verskyn wat wissel van dramas en romantiese komedies tot rillers en aksieflieks soos Clean and Sober (1988), The Dream Team (1989), Pacific Heights (1990), Much Ado About Nothing (1993), My Life (1993), The Paper (1994), Multiplicity (1996), Jackie Brown (1997), The Other Guys (2010), Need for Speed (2014) en RoboCop (2014). Hy was ook die stem van karakters in prente soos Cars (2006), Toy Story 3 (2010) en Minions (2015).
Vir sy spel in Birdman (2014) het hy groot lof ingepalm, asook ’n Golden Globe vir beste akteur in ’n musiekprent of komedie, die Critics' Choice Award vir beste akteur en hy is benoem vir ’n Screen Actors Guild Award, British Academy Film Award en Oscar in dieselfde kategorie. Hy het voorheen ’n Golden Globe-benoeming gekry vir Live from Baghdad (2002) en ’n Screen Actors Guild Award-benoeming vir The Company (2007). Hy het ’n prys vir sy lewenslange bydrae gekry op die Hollywood- en die Zürich-rolprentfees.
Op 18 Januarie 2016 is hy aangewys as ’n offisier van die Orde van Kuns en Lettere in Frankryk.
Benjamin Kanes en Michael Keaton repeteer vir ’n aksietoneel in Birdman.
1978 Rabbit Test Matroos
1978 A Different Approach Rolprentvervaardiger Kortfliek
1988 She's Having a Baby Homself In ’n kameerol
1997 Inventing the Abbotts Versteller / Ouer Doug Geen erkenning
2003 Porco Rosso Porco Rosso (stem) Engelse oorklanking
2005 Herbie: Fully Loaded Raymond "Ray" Peyton sr.
2006 Cars Chick Hicks (stem)
2006 The Last Time Ted "Theodore" Ook uitvoerende vervaardiger
2009 The Merry Gentleman Franklin "Frank" Logan Ook regisseur
2010 Toy Story 3 Ken (pop) (stem)
2010 The Other Guys Kaptein Gene Mauch
2011 Hawaiian Vacation Ken (stem) Kortfliek
2012 Noah's Ark: The New Beginning Noah (stem)
2013 Penthouse North Hollander Ook uitvoerende vervaardiger
2014 Birdman Riggan Thomson / Birdman
2015 Minions Walter Nelson (stem)
2016 The Founder Ray Kroc In naproduksie
↑ “Michael Keaton Biography (1951–)”. Filmreference.com. URL besoek op 24 Januarie 2012.
↑ Vancheri, Barbara (13 November 2002). "Obituary: Leona Douglas / Actor Michael Keaton's mother doted on her seven children". Pittsburgh Post-Gazette. Besoek op 11 Julie 2010.
↑ "Actor Michael Keaton is another who insists he is half-Scottish". Sunday Express. 25 September 2005. Besoek op 12 Desember 2007.
↑ Fulton, Rick (11 Junie 2010). "Michael Keaton: I dropped my phone in surprise when I was offered the role of Barbie's Ken in Toy Story 3". Daily Record. Besoek op 19 September 2010.
↑ “CANOE - JAM! Movies - Artists - Keaton, Michael : Michael Keaton directs 1st film”. Jam.canoe.ca: 2008-01-25. URL besoek op 2015-04-05.
↑ “Michael Keaton : Biography”. IMDb. URL besoek op 2015-04-05.
↑ “Michael Keaton Gets France’s Order of Arts and Letters Honor”. Variety: 18 Januarie 2016. URL besoek op 20 Januarie 2016.
Michael Keaton in die Internet-rolprentdatabasis
Wikimedia Commons het meer media in die kategorie Michael Keaton.
Ontsluit van "https://af.wikipedia.org/w/index.php?title=Michael_Keaton&oldid=1883322"
Die bladsy is laas op 15 Januarie 2019 om 16:36 bygewerk.